**RÁMCOVÁ ZMLUVA**

uzavretá v podľa ustanovenia § 536 a nasledujúce zákona č. 513/1991 Zb. Obchodný zákonník v platnom znení, v nadväznosti na ustanovenie § 269 ods. 2 zákona č. 513/1991 Zb. Obchodný zákonník v platnom znení ( ďalej len „Obchodný zákonník“ ) a v súlade so zákonom č. 79/2015 Z. z. o odpadoch a o zmene a doplnení niektorých zákonov v platnom znení ( ďalej len „Zákon o odpadoch“ )

**Článok I.**

**Zmluvné strany**

Objednávateľ: **Obec Tekovské Lužany**

 **SNP 43**

 **935 41 Tekovské Lužany**

 **IČO: 00 307 548**

zastúpený : **Starosta obce:** **Ing. Marián Kotora**

Zhotoviteľ: **PROSPECT, spol. s r.o.,** so sídlom **J. Simora 5, 940 01 Nové Zámky, IČO: 34 107 100, zapísaná v Obchodnom registri Okresného súdu Ni tra, oddiel: Sro, vložka č.: 561/N, v mene spoločnosti konateľ Ing. Alexander Volšík**

**Článok II.**

**Účel zmluvy**

1. Účelom zmluvy je zabezpečenie verejnoprospešných služieb v duchu utvárania a chránenia zdravých podmienok a zdravého spôsobu života obyvateľov obce/samosprávy, chránenia a zveľaďovania životného prostredia obce/samosprávy v súvislosti so zabezpečením nakladania s drobným stavebným odpadom, ktorý vznikol na území obce a za ktorý obec zodpovedá v zmysle ustanovenia § 81 ods. 1 Zákona o odpadoch a so zabezpečením zavedenia množstvového zberu drobného stavebného odpadu v obci v zmysle ustanovenia § 81 ods. 20 Zákona o odpadoch.

**Článok III.**

**Predmet zmluvy**

1. Predmetom tejto zmluvy je úprava vzájomných práv a povinností zmluvných strán pri vykonávaní nasledovných činností :
	1. likvidácia drobného stavebného odpadu
	2. recyklácia drobného stavebného odpadu
	3. uskladnenie drobného stavebného odpadu obce ( množstvový zber)
2. Obsah konkrétnej činnosti si zmluvné strany dohodnú v rámci konkrétnych objednávok/zákaziek s tým, že zhotoviteľ si vyhradzuje zavedenie minimálnej množstvovej kvóty na uskladnenie drobného stavebného odpadu, drvenie drobného stavebného odpadu a na triedenie stavebnej sute nasledovne:
	1. množstvo drvenia drobného stavebného odpadu u zákazníka v rámci jednotlivých objednávok/zákaziek musí byť minimálne v rozsahu 500 ton
	2. množstvo uskladnenia drobného staveného odpadu v rámci jednotlivých objednávok/zákaziek musí byť minimálne v rozsahu 20 ton
3. Zmluvné strany dohodli, že forma konkrétnej objednávky/zákazky bude realizovaná prostredníctvom elektronickej – emailovej komunikácie s tým, že zmluvné strany sú v tejto súvislosti povinné používať nasledovné e-mailové adresy: zakazka.rs@prospectnz.sk,
4. Zhotoviteľ po prijatí objednávky toto prijatie potvrdí spätným mailom a oznámi dátum začatia výkonu prác podľa tejto zmluvy.
5. Zhotoviteľ nie je povinný akceptovať objednávku , pokiaľ objednávateľ nemá uhradené záväzky zo skorších už zrealizovaných objednávok.

**Článok IV.**

**Odmena a spôsob platenia**

1. Objednávateľ sa zaväzuje zaplatiť zhotoviteľovi odmenu, ktorej výška bude vyplývať z konkrétnej objednávky zaslanej zhotoviteľovi a to v súlade s cenovou ponukou zhotoviteľa, ktorá je prílohou č. 1 tejto zmluvy
2. Zhotoviteľ sa zaväzuje, že v prípade ak objednávateľ neuzavrie ďalšiu zmluvu s iným zhotoviteľom na vykonávanie prác podľa článku III. tejto zmluvy a teda zabezpečí spoločnosti PROSPECT, spol. s r.o. v tomto smere exkluzivitu budú objednávateľovi poskytovať práce spojené s uskladnením drobného stavebného odpadu so zľavou 25 % a práce spojené s drvením drobného stavebného odpadu so zľavou 15 %. V prípade, že takáto exkluzivita nebude zo strany objednávateľa zabezpečená budú pre neho platiť ceny rovnajúce sa 100 % ceny uvedenej podľa prílohy č. 1 tejto zmluvy a tieto je zhotoviteľ oprávnený dofakturovať po zistení uvedenej skutočnosti ako dohodnutú odmenu za prevedené práce podľa tejto zmluvy.
3. Zhotoviteľ si vyhradzuje právo na zmenu cien uvedených v cenníku podľa prílohy č. 1 iba v tom prípade, že sa zvýšia jeho náklady na práce s vykonaním diela v súvislosti so zvyšovaním cien základných surovín (PHM). O tomto je povinný objednávateľa včas informovať.
4. Odmenu prislúchajúcu podľa jednotlivých objednávok/zákaziek zhotoviteľovi je zhotoviteľ povinný riadne objednávateľovi vyfakturovať. Zhotoviteľ je oprávnený vystaviť faktúru po ukončení prác viažucich sa ku konkrétnej objednávke.
5. Zmluvné strany sa dohodli, že lehota splatnosti jednotlivých faktúr podľa konkrétnych objednávok/zákaziek bude stanovená na dobu 30 dní.

**Článok V.**

**Čas trvania zmluvy**

1. Táto zmluva sa uzatvára na dobu určitú a to na 3 roky od účinnosti tejto zmluvy.
2. Táto zmluva nadobúda platnosť dňom podpisu zmluvy oboma zmluvnými stranami a účinnosť dňom nasledujúcim po jej zverejnení na webovom sídle objednávateľa podľa ustanovenia § 47a ods. 1 zákona č. 40/1964 Zb. Občiansky zákonník v platnom znení ak táto zmluva neustanovuje inak.
3. Zmluvné strany sú oprávnené od zmluvy odstúpiť len v prípadoch uvedených v Obchodnom zákonníku ako právnom predpise vzťahujúcom sa na túto zmluvu.
4. Zmluvné strany sa dohodli, že ak k zániku tejto zmluvy dôjde uplynutím času, na ktorý bola určená a zhotoviteľ počas trvania tejto zmluvy neporuší povinnosti z nej vyplývajúce podstatným spôsobom, zmluvné strany uzatvoria ďalšiu rámcovú zmluvu s rovnakým obsahom aký má táto zmluva, a to najneskôr do 30 dní odo dňa zániku tejto zmluvy.

**Článok VI.**

**Ostatné ustanovenia**

1. Zhotoviteľ sa touto zmluvou zaväzuje, že práce objednané objednávateľom budú vykonané a zrealizované včas a to vždy v termíne dohodnutom v konkrétnej objednávke respektíve zákazke.

**Článok VII.**

**Záverečné ustanovenia**

1. Táto zmluva je vyhotovená v 4 rovnopisoch, pričom každá zmluvná strany obdrží po dva podpísané rovnopisy.
2. Na práva a povinnosti zmluvných strán v tejto zmluve neupravených sa vzťahujú ustanovenia Obchodného zákonníka ako aj ostatných všeobecne záväzných právnych predpisov platných a účinných na území Slovenskej republiky.
3. Zmeny a doplnenia formou dodatkov môžu byť vykonané len so súhlasom oboch zmluvných strán, musia byť písomné a riadne očíslované.
4. Zmluvné strany prehlasujú, že si túto zmluvu pred podpisom riadne prečítali, jej obsahu porozumeli a s jej obsahom v celom rozsahu súhlasia.
5. Zmluvné strany prehlasujú, že táto zmluva obsahuje ich slobodnú a vážnu vôľu a, že nebola uzatvorená v tiesni alebo za nevýhodných podmienok čo potvrdzujú svojím podpisom na tejto zmluve.

**V Nových Zámkoch, dňa**

............................................................. ... ..........................................................

PROSPECT, spol. s r.o v mene spoločnosti štatutár objednávateľa

konateľ Ing. Alexander Volšík